text: EM-guld til Rikke Laumann i voltigering 
  06 august 2013 kl. 15.08
  Rikke Laumann har vundet Europamesterskabet i voltigering ? akrobatik på hesteryg i gallop.
  Med en score på 8,307 point lykkedes Rikke Laumann at vinde guld i klassen ?individual senior female? ved EM i voltering i Østrig.
  Voltigering er lidt forenklet akrobat på hest i gallop.
  Guldmedaljen er et resultat af års og allerede sidste år viste Rikke Laumann sit talent, da hun blev VM sølvvinder.
  Med til opvisningen er hesten Ghost Alfarvad Z og Lasse Kristensen, der styrer hesten. Holdet kommer fra Hvejsel ved Jelling.
  Fakta:
  Voltigering er en hestesport under det internationale rideforbund FEI, hvor udøverne laver gymnastiske og akrobatiske øvelser på heste. Der kan være op til tre voltigører på hesten ad gangen. Voltigering startede i militæret tilbage dengang, hvor kavaleriet spillede en vigtig rolle, og hvor det var vigtigt, at soldaterne kunne balancere på hesten i kampsituationer.Voltigeringskonkurrencer består af flere runder, hvor det obligatoriske program viser voltigørernes teknik, mens de frie programmer viser voltigørernes kreativitet, mod, styrke, smidighed og elegance. Danmark har en lang tradition med gode resultater indenfor sporten.
  
  